Κανονισμός (ΕΚ) αριθ. 2067/2001 της Επιτροπής

της 22ας Οκτωβρίου 2001

για καθορισμό των αποδόσεων σε ελιές και σε ελαιόλαδο για την περίοδο εμπορίας 2000/01

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, για κοινή οργάνωση της αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 1513/2001(2), και ιδίως το άρθρο 5 παράγραφος 11,

τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τη θέσπιση των γενικών κανόνων σχετικά με την χορήγηση της ενίσχυσης στην παραγωγή ελαιολάδου και στις οργανώσεις παραγωγών(3), όπως τροποποιήθηκε τελευταία από τον κανονισμό (ΕΚ) αριθ. 1639/98(4), και ιδίως το άρθρο 19,

Εκτιμώντας τα ακόλουθα:

(1) Το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε ελαιόλαδο που αναφέρονται στο άρθρο 5 παράγραφος 7, του κανονισμού αριθ. 136/66/ΕΟΚ πρέπει να καθοριστούν κατά ομοιογενείς ζώνες παραγωγής με βάση τα στοιχεία που παρέχονται από τα κράτη μέλη παραγωγής. Οι ζώνες παραγωγής έχουν οριοθετηθεί από τον κανονισμό (ΕΚ) αριθ. 2138/97 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1979/2001(6). Λαμβάνοντας υπόψη τα ληφθέντα στοιχεία πρέπει να καθοριστούν οι αποδόσεις αυτές όπως αναφέρονται στο παράρτημα.

(2) Το άρθρο 6 του κανονισμού (ΕΚ) αριθ. 2366/98 της Επιτροπής(7), όπως τροποποιήθηκε τελευταία από τον κανονισμό (ΕΚ) αριθ. 648/2001(8) καθορίζει μέθοδο εκτιμήσεως των αποδόσεων στις ομοιογενείς ζώνες που λαμβάνει υπόψη τα συνολικά αποτελέσματα που ελήφθησαν στατιστικώς βάσει δειγμάτων που λαμβάνονται σε ευρύτερες περιφερειακές ζώνες. Για τη Γαλλία, λαμβάνονας υπόψη το μέτριο επίπεδο της παραγωγής, τα στατιστικά αποτελέσματα λαμβάνονται σε μία μόνο περιφερειακή ζώνη και από μικρό δείγμα που δεν επιτρέπει μία καλή ακρίβεια σε εθνικό επίπεδο. Η προσαρμογή των αποδόσεων των ομοιογενών ζωνών συναρτήσει των στατιστικών αποτελεσμάτων όπως προβλέπεται από το άρθρο 6 του κανονισμού (ΕΚ) αριθ. 2366/98, οδηγεί για την περίοδο εμπορίας 2000/01 σε τιμές προφανώς ασύμφωνες. Πρέπει συνεπώς να καθορισθούν οι αποδόσεις των ομοιογενών ζωνών της Γαλλίας χωρίς να εφαρμοσθεί η εν λόγω προσαρμογή.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 2000/01, οι αποδόσεις σε ελιές και σε ελαιόλαδο καθορίζονται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσήσευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Οκτωβρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ 172 της 30.9.1966, σ. 3025/66.

(2) ΕΕ L 201 της 26.7.2001, σ. 4.

(3) ΕΕ L 208 της 3.8.1984, σ. 3.

(4) ΕΕ L 210 της 28.7.1998, σ. 38.

(5) ΕΕ L 297 της 31.10.1997, σ. 3.

(6) ΕΕ L 270 της 11.10.2001, σ. 12.

(7) ΕΕ L 293 της 31.10.1998, σ. 50.

(8) ΕΕ L 91 της 31.3.2001, σ. 45.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>